**SINTEZA**

**la proiectul**

***hotărârii de Guvern pentru aprobarea Regulamentului privind informarea și consultarea publică în procesul elaborării și aprobării documentației de amenajare a teritoriului și de urbanism***

***(număr unic 141/MIDR/2025)***

|  |  |  |  |
| --- | --- | --- | --- |
| **Participantul la avizare, consultare publică, expertizare** | **Nr. crt.** | **Conținutul obiecției,****propunerii, recomandării, concluziei** | **Argumentarea****autorului proiectului** |
| **Avizare și consultare publică** |
| Cancelaria de Statnr. 24-78-2847 din 14.03.2024 | 1. | **De ordin general:** propunem structurarea conținutului Regulamentului astfel ca să fie concret evidențiate aspectele/procedurile ce vizează consultările publice în domeniul urbanismului și cele ce țin de amenajarea teritoriului, astfel cum sunt prevăzute de Codul urbanismului și construcțiilor nr.434/2023. | **Precizare**Procedurile sunt similare, nu este necesar diferențierea acestora. În Cod sunt incluse capitole separate, deoarece sunt aspecte diferite de elaborare și aprobare a documentației de amenajare și documentației de urbanism. Consultarea se face similar cu mici excepții care sunt specifice la anumite etape.  |
|  | 2. | În vederea uniformizării practicii de operare cu noțiuni specifice transparenței și participării în procesul decizional, precum și pentru a asigura încadrarea tuturor părților interesate în proces, propunem de a substitui în denumire și pe tot parcursul proiectului sintagma „consultarea populației” cu „consultarea publică”, or în noțiunea de „consultare a populației” nu se încadrează categoriile de participanți enumerate la subpct. 20.2 – 20.5. | **Se acceptă** |
|  | 3. | **De ordin specific:**Pct.2 Noțiunea de consultare a populație este unilaterală și nu acoperă suficient dreptul cetățeanului de a participa la treburile publice prin posibilitatea de a influența procesul decizional, aspect prevăzut în Legea nr. 239/2008 privind transparența în procesul decizional. În context se propune de a reda norma expusă în următoarea redacție:„Consultarea publică este instrumentul care asigură participarea echilibrată a tuturor segmentelor societății la dezvoltarea urbană sustenabilă și echitabilă, prin informare oportună și accesibilă, implicare activă și utilizare eficientă a contribuțiilor părților interesate, permițând colectarea opiniilor și datelor relevante despre zona analizată, în vederea creării și menținerii unui mediu de viață favorabil pentru cei vizați de documentațiile de amenajare a teritoriului și de urbanism respective.” | **Se acceptă** |
|  | 4. | Deși la pct. 3 se menționează obligativitatea consultării publice a documentației la toate etapele – de la elaborare la adoptare, la pct. 4 regăsim doar 3 tipuri de consultări, specifice etapelor de elaborare și adoptare. În acest sens, se recomandă divizarea consultărilor publice la subpct. 4.1 în (i) consultări publice desfășurate în scopul determinării opiniei populației și a mediului de afaceri față de inițierea elaborării documentației de amenajare a teritoriului și de urbanism; (ii) consultări publice a propunerilor formulate și eventualele soluții de proiect promovate. Totodată se va reține că, pct.4 prevede tipurile de consultări publice pentru elaborarea și aprobarea documentației de urbanism fără a se indica și pentru documentația de amenajare a teritoriului, care este menționată doar la subpct. 4.3. | **Se acceptă** |
|  | 5. | La pct.6 se face trimitere la art.33 și art.97 din Codul urbanismului și construcțiilor fără a aduce careva detalieri privind modul de finanțare a consultărilor publice. Or considerăm, că un regulament trebuie sa conțină orientările de bază pentru funcționarii publici responsabili de consultările publice cu privire la modalitatea de finanțare a unor astfel de activități pentru cetățenii cointeresați, dar mai ales pentru cei din grupurile vulnerabile. | **Precizare**Cheltuielile de finanțare pentru organizarea consultărilor publice sunt incluse în costul elaborării documentației respective. Costul pentru finanțarea lucrărilor se stabilesc în tema-program , elaborată de proiectant și aprobată de beneficiar, conform documentul normativ în construcție NCM B.01.02:2016 „Instrucțiuni privind conținutul, principiile metodologice de elaborare, avizare și aprobare a documentației de urbanism și amenajare a teritoriului”  |
|  | 6. | La pct.8 se va specifica despre membrii Grupului de lucru, cine face parte din acest grup, cum au fost desemnați, mandatul grupului, drepturile și atribuțiile acestuia. | **Se acceptă**Norma a fost completată în pct. 9 |
|  | 7. | La pct.9 se va revedea modul de organizare a ședințelor consultărilor publice. Este necesar de specificat fie formatul este hibrid, fie transmisiune live cu posibilitatea de a comenta pe parcursul ședinței, or din formularea actuală nu este clar cum se asigură intervențiile participanților. | **Se acceptă**Norma a fost completată conform cărora ședințele consultărilor publice se vor organiza în format hibrid (fizic+online) |
|  | 8. | Pct. 9 și pct.11 se vor reconceptualiza pentru a prezenta clar ce presupune consultarea publică. Astfel, consultarea publică se realizează prin: ședințe publice; chestionare, interviuri calitative individuale sau de grup (focus grupuri), sondaje de opinie sau ateliere de lucru. De asemenea, se vor specifica condițiile desfășurării fiecărei metode de consultare, precum și faptul dacă acestea urmează a fi aplicate cumulativ și/sau care dintre ele sunt obligatorii. | **Se acceptă**Norma a fost completată |
|  | 9. | În pct. 10 se operează cu o nouă noțiune „sesiune online” și nu este clar ce reprezintă aceasta - ședință exclusiv online, partea online a ședinței în format hibrid sau transmisiunea live a ședinței în format fizic. | **Se acceptă**Norma a fost completată |
|  | 10. | La pct.13 nu este clară redacția sintagmei „de la persoanele vizate” și la care persoane se face referință. Suplimentar, este necesar de a prevedea obligația Grupului de lucru de a asigura protecția datelor cu caracter personal în procesul de prelucrare a acestora în conformitate cu normele legale. | **Se acceptă** |
|  | 11. | Pct. 14, se propune a fi revăzut în coroborare cu propunerea de modificare a pct. 4,subpct. 4.1. Totodată, se va considera substituirea cuvântului „aprobării” cu „validării”. | **Se acceptă** |
|  | 12. | La pct. 15, pct. 16, pct. 19 cuvintele „înștiința” și „înștiințarea” se recomandă a fi substituite cu cuvintele „informa” și „informarea” respectiv.Redacția pct. 16 se va revedea sub aspectul concretizării domeniului consultărilor publice realizate în cazul documentației de amenajare a teritoriului sau documentației de urbanism, precum și a etapelor procesului decizional: inițiere, elaborare, aprobare. | **Se acceptă** |
|  | 13. | Subpct. 16.1 se propune a fi completat cu sintagma „particip.gov.md”. De asemenea se va concretiza faptul că informarea urmează a avea loc prin toate formele de informare enumerate. | **Se acceptă** |
|  | 14. | Un aspect aparte la pct.16 este descrierea separată a formei de informare a grupurilor vulnerabile și marginalizate.  | **Precizare**Descrierea separată a formei de informare a grupurilor vulnerabile și marginalizate are ca scopul informarea tuturor categoriilor de populație, întru obținerea unui număr semnificativ de participanți. |
|  | 15. | Pe tot parcursul proiectului sintagma „organizațiile societății civile” se va substitui cu „organizațiile necomerciale”. | **Se acceptă** |
|  | 16. | Totodată, pct. 16 se va completa cu norma privind accesibilitatea informației (limbaj, format etc.) | **Se acceptă**Norma a fost completată în pct. 10 |
|  | 17. | La pct. 17 menționăm că noțiunea de „informare prealabilă” este în sine „informarea la etapa de inițiere”, astfel în cazul în care, la pct. 16 va fi descrisă informarea pe etape, de la inițiere – la aprobare, atunci necesitatea prezenței pct. 17 decade. | **Se acceptă** |
|  | 18. | Pct.18, la final se va completa cu cuvintele „pentru cei care au confirmat participarea”; | **Se acceptă** |
|  | 19. | La pct. 19, propunem să fie completat cu detalierea modalităților de expunere a opiniilor: prin demers oficial, prin email etc. | **Se acceptă**Norma a fost completată |
|  | 20. | La pct. 22 se vor descrie exact situațiile în care desfășurarea concomitentă a etapelor de consultare publică poate fi organizată, pentru a nu lăsa loc interpretărilor abuzive a prevederilor acestui punct. | **Precizare**Conform pct. 23 consultarea concomitentă se va efectua la etapa activității complementare, care va fi definită în tema program sau în dispoziția de organizare a consultărilor publice. |
|  | 21. | Se consideră relevant de a expune prevederile pct. 23 la pct. 4, or acestea se înscriu sub noțiunile de tipuri de consultare publică și etape ale procesului decizional. | **Se acceptă** |
|  | 22. | La pct. 24 se va concretiza noțiunea de „număr semnificativ”, or aceasta impune o obligație suplimentară Grupului de lucru și este important de a aduce claritate când anume se aplică. | **Se acceptă** Număr semnificativ este de 30% din persoanele participante, care își manifestă opoziția față de soluțiile propuse.  |
|  | 23. | La subpct. 25.1 se propune de a examina oportunitatea de a solicita suportul Biroului Național de Statistică. | **Se acceptă** |
|  | 24. | La subpct 25.2 și 25.5 propunem a fi inversate narativele după cum urmează:„25.2 stabilirii principalelor deficiențe și oportunități de dezvoltare urbană prin identificarea nevoilor, priorităților și problemelor comunității;25.5. asigurării dezvoltării urbane în conformitate cu interesele populației prin integrarea rezultatelor obținute în procesul de elaborare și implementare a planurilor urbanistice.” | **Se acceptă** |
|  | 25. | La pct.26 nu este clară formularea „experți care sunt implicați în elaborarea studiului” și nu este clară decizia de ce doar aceștia pot fi incluși în Grupul de lucru; | **Se acceptă**punctul a fost completat  |
|  | 26. | La pct.27 se propune a fi revăzută redacția și a specifica criteriile de selectare a reprezentanților din partea comunității, și concret scopul delegării, către cine se deleagă etc. În cazul în care se intenționează aplicarea principiului de reprezentativitate în activitatea Grupului, atunci sintagma „poate desemna” se va substitui cu „va include”, urmând a fi detaliată procedura de selectare. | **Se acceptă**punctul a fost revizuit **Se acceptă** |
|  | 27. | La pct. 28 se va revedea trimiterea la prevederile pct. 10. | **Se acceptă** |
|  | 28. | La pct. 32.8 se va redacta prin prisma menționării tabelului de sinteză cu includerea recomandărilor, inclusiv celor neacceptate, cu argumentările de rigoare privind motivul respingerii. | **Se acceptă**punctul a fost completat  |
|  | 29. | La pct.32.9 se va face claritate referitor la „președinte”, „secretar” noțiuni care nu se regăsesc pe parcursul textului regulamentului. | **Se acceptă** |
|  | 30. | Cu referire la Nota de fundamentare: recomandăm de clarificat și de conectat cu prevederile proiectului Regulamentului rolul Colectivului de Anchetă Publică, prin prisma mandatului oferit de a asigura supravegherea desfășurării consultărilor publice. | **Se acceptă** |
|  | 31. | Totodată, considerăm imperios necesar ca proiectul să fie consultat nemijlocit cu autoritățile publice, care urmează să aplice cerințele acestui regulament. | **Precizare**Proiectul a fost consultat cu CALM, Primăria mun. Chișinău și Primăria mun. Bălți |
| Agenția Geodezie, Cartografie și Cadastrunr. 36/01-06/246din 06.03.2024 | 32. |  La punctul 7 recomandăm substituirea sintagmei „începe prin informarea ei asupra intențiilor” cu sintagma „debutează cu informarea acesteia privind intenția”. | **Se acceptă** |
|  | 33. |  La punctul 8 propunem substituirea sintagmei „care instituie grupul de lucru, care are rolul de a supraveghea și coordona” cu sintagma „care instituie un grup de lucru responsabil de supravegherea și coordonarea”,  | **Se acceptă** |
|  | 34. | La punctul 13 cuvântul „consimțământul” recomandăm a fi substituit cu cuvântul „consimțământului”. | **Se acceptă** |
|  | 35. | Subsidiar, la punctul 16, subpunctul 16.4 după cuvintele „asociațiilor de proprietari” propunem completarea cu sintagma „din condominiu”, în corespundere cu art. 3 din Legea nr. 187/2022 cu privire la condominiu. | **Se acceptă** |
|  | 36. | Precizăm că, potrivit art. 8 din Legea nr. 764/2001 privind organizarea administrativ-teritorială a Republicii Moldova, statutul de municipiu este atribuit orașelor Chișinău, Bălți, Bender, Cahul, Ceadîr-Lunga, Comrat, Edineț, Hîncești, Orhei, Soroca, Strășeni, Tiraspol și Ungheni. Astfel, recomandăm la punctul 16, subpunct 16.5 substituirea sintagmei „pentru municipiul Chișinău și pentru orașele” cu sintagma „pentru municipiile și pentru orașele”, în conformitate cu prevederea legală citată mai sus. | **Se acceptă** |
|  | 37. |  În punctul 19 recomandăm substituirea cuvântului „cetățenii” cu termenul „populația”. | **Se acceptă** |
|  |  |  Potrivit punctului 20 subpunct 20.1 grupul de lucru, la organizarea ședințelor publice va invita, pentru fiecare etapă, locuitorii, inclusiv persoanele care locuiesc în regim de închiriere și proprietarii de imobile din zona analizată și din vecinătatea acesteia, respectiv în raza de 500 de metri de la zona analizată. Notăm că, titulari ai dreptului de închiriere sau ai dreptului de proprietate asupra imobilelor din zona analizată sau din vecinătatea acestora pot fi atât persoanele fizice cetățeni ai Republicii Moldova, cât și cetățenii străini sau apatrizi, respectiv, pentru nu se interpreta că, doar cetățenii, au dreptul de a fi consultați în chestiunile privind procedura de inițiere, elaborare, avizare și aprobare a tuturor documentațiilor de amenajare a teritoriului și de urbanism, recomandăm înlocuirea cuvântului cetățenii cu termenul generic populație. | **Se acceptă** |
|  | 38. |  Conform art. 47 alin. (1) din Legea nr. 100/2017 cu privire la actele normative, dispozițiile finale cuprind momentul intrării în vigoare și măsurile necesare punerii în aplicare a actului normativ. În proiectul prezentat spre avizare lipsește mențiunea privind intrarea în vigoare a actului normativ, respectiv recomandăm completarea proiectului cu o dispoziție care ar stabili data intrării în vigoare a hotărârii de Guvern. | **Se acceptă** |
| Agenția Proprietăți Publice nr. 03-04-1573 din 07.03.2025 | 39. | Comunică lipsa obiecțiilor și propunerilor. | **Se ia act** |
| Primăria municipiului Bălți nr. 03-09/655 din 07.03.2025 | 40. | Comunică lipsa obiecțiilor și propunerilor. | **Se ia act** |
| Ministerul Apărăriinr. 11/331 din 12.03.2025 | 41. | Comunică lipsa obiecțiilor și propunerilor. | **Se ia act** |
| Ministerul Culturiinr. 04/1-09/753 din 12.03.2025 | 42. | Comunică lipsa obiecțiilor și propunerilor. | **Se ia act** |
| Ministerul Energieinr. 05-750 din 14.03.2025 | 43. |  La pct. 4 termenul „documentația de urbanism” nu acoperă și documentația de amenajare a teritoriului. Se propune următoarea reformulare „Consultările publice în procesul elaborării și aprobării documentației de amenajare a teritoriului și de urbanism se desfășoară în trei forme:”. | **Se acceptă** |
|  | 44. |  La pct. 7 expresia „aprobarea lor” poate genera confuzii, deoarece nu este clar dacă se referă la documentație sau la procesul de consultare. Propunere de reformulare „Consultarea populației începe cu informarea acesteia privind intenția de elaborare a documentației de amenajare a teritoriului și de urbanism și se încheie odată cu aprobarea acestor documente”. | **Se acceptă** |
|  | 45. |  La pct. 14 formularea „în vederea aprobării temei-program” poate sugera că scopul consultărilor este doar aprobarea, fără posibilitatea ajustării ulterioare. Se propune reformularea astfel „Consultările populației stipulate la subpct. 4.1 sunt organizate pentru analiză și validarea temei-program, constituind prima etapă a procesului de consultare a populației”. | **Se acceptă** |
|  | 46. | La pct. 16: La sbpct. 16.2 există o inconsistență terminologică între „site-ul web oficială” și „pagina web”. Se propune reformularea astfel „Publicarea anunțului privind organizarea consultării publice se va realiza pe pagina web oficială a autorității publice centrale din domeniul amenajării teritoriului și pe platforma www.particip.gov.md ”. | **Se acceptă** |
|  | 47. | La sbpct. 16.3 există o formulare redundantă în „afișarea anunțurilor în locuri publice vizibile, precum sediul primăriei, panourile de informare publică, intrările în blocurile de locuit și alte spații cu acces facil pentru populație”. Expresiile „locuri publice vizibile” și „spații cu acces facil pentru populație” transmit ideea similară, ceea ce face ca ultima parte să fie redundantă. Se propune reformularea astfel „afișarea anunțurilor în locuri publice vizibile, precum sediul primăriei, panourile de informare publică și intrările în blocurile de locuit”. | **Se acceptă** |
|  | 48. | În pct. 17 expresia „populația vizată” este vagă și nu precizează clar cine trebuie informat. Se propune următoarea reformulare „La inițierea procesului de elaborare a documentației de amenajare a teritoriului și la demararea fiecărei secțiuni a Planului Național de Amenajare a Teritoriului, autoritatea competentă se obligă să asigure informarea prealabilă a populației direct afectate, în conformitate cu pct. 16”. | **Se acceptă** |
|  | 49. | În pct. 18 se propune înlocuirea pronumelui „acesteia” cu „acestora”, deoarece referirea se face la „ședințe”, care este la plural. | **Se acceptă** |
| Congresul Autorităților Locale din Moldovanr. 79 din 14.03.2025 | 50. | În contextul pct. 5 (Responsabilitatea pentru organizarea consultării populației revine autorităților administrației publice abilitate cu aprobarea documentației respective) și pct. 6 (Finanțarea consultărilor populației se va efectua conform art. 33 și art. 97 din Codul urbanismului și construcțiilor nr. 434/2023 (în continuare - Cod): menționăm, că proiectul presupune costuri esențiale pentru autoritățile administrației publice locale (în special, consum de timp și de resurse umane) care vor pune presiuni serioase asupra capacităților administrative actuale și așa reduse ale administrației publice locale. Considerăm că, cel puțin o parte a cheltuielilor ocazionate de organizarea și desfășurarea consultărilor populației necesită a fi transferate în seama persoanelor fizice și juridice interesate de aprobarea documentației de urbanism (majoritatea absolută a Planurilor urbanistice de detaliu și majoritatea Planurilor urbanistice zonale).În general, considerăm că procedurile în cazurile inițierii, elaborării și aprobării Planurilor urbanistice de detaliu necesită a fi puternic simplificate, or, de regulă, acestea vizează un interes privat îngust și nu influențează esențial interesul public. | **Se acceptă** |
|  | 51. | Referitor la pct. 11 (Consultarea populației include, pe lângă ședințele publice, și alte metode de colectare a opiniilor și datelor relevante, precum chestionare, interviuri calitative individuale sau de grup (focus grupuri), sondaje de opinie sau ateliere de lucru, astfel încât să se asigure obținerea unor date reprezentative și fiabile): după cuvintele „Consultarea populației” se propune completarea cu cuvântul „poate” sau alternativ cu cuvintele „de regulă”. Cu certitudine nu este necesar întreg spectrul de metode de consultare pentru toate tipurile și cazurilor particulare ale documentației de urbanism. | **Se acceptă** |
|  | 52. | La pct. 19 (Înștiințarea populației trebuie realizată cu cel puțin 30 de zile înainte de desfășurarea ședințelor publice, astfel încât cetățenii să aibă timp suficient pentru a se informa și a formula opinii):cifrele „30” se propun a fi substituite cu cifrele „15”, pe motiv că termenul de 30 de zile este unul excesiv de mare care tergiversează și mai mult procesul îndelungat al elaborării și aprobării documentației de urbanism. În plus, mediatizarea procesului de consultare publice debutează la modul practic încă de la anunțul privind inițierea procesului de elaborare a documentației de urbanism, care se face, de regulă cu mai mult de 30 de zile până la consultările populației asupra documentației elaborate. Atragem atenția în acest sens la prevederile similare relevante din Regulamentul cu privire la procedurile de consultare publică cu societatea civilă în procesul decizional, aprobat prin hotărârea de Guvern nr. 967/2016:„19. După inițierea procesului de elaborare a deciziei, autoritatea publică va plasa, în termen de cel mult 15 zile lucrătoare, anunțul respectiv, conform pct. 5 din prezentul Regulament.20. Anunțul privind organizarea consultărilor publice şi materialele aferente sunt făcute publice cu cel puţin 15 zile lucrătoare înainte de definitivarea proiectului de decizie.26. Termenul de prezentare a recomandărilor asupra proiectelor de decizii va constitui cel puțin 10 zile lucrătoare de la data mediatizării anunțului referitor la inițierea elaborării deciziei sau de la data mediatizării anunțului privind organizarea consultărilor publice. La solicitarea părţilor interesate, autoritatea publică poate prelungi termenul de prezentare a recomandărilor”. | **Se acceptă** |
|  | 53. | La pct. 29 (Consultările populației în cadrul studiilor sociologice urbane se consideră valide și reprezentative pentru întreaga populație din zona analizată, cu condiția că, pentru fiecare etapă de consultare s-a atins proporția minimă de participanți conform tabelului. Pentru calculul cotei minime, se vor include exclusiv persoanele care fac parte din populația zonei analizate):propunem reformularea normei, astfel încât „proporția minimă de participanți” să fie cu titlu de recomandare (de regulă), pe motiv că nicio autoritate publică nu poate obliga populația să fie activă și să participe la consultările publice, respectiv, nu poate garanta o anume exteriorizare a manifestării de voință a cetățenilor, inclusiv de a răspunde prompt întrebărilor sondajelor etc. Prin urmare, o asemenea condiție de validitate legată de „proporția minimă de participanți” va constitui un real blocaj sistemic, iar asigurarea „proporției minime” va impune costuri și eforturi nejustificate, care vor trebui suportate de la bugetele publice locale (reiterăm – și cu presiuni considerabile asupra capacităților administrative). | **Se acceptă** |
|  | 54. | Referitor la termenul **„populația”** menționăm, că părți interesate pot fi nu doar populația în sensul de locuitori ai zonei analizate, ci și proprietarii de bunuri imobile din această zonă și comercianții care își desfășoară aici activitatea. Prin urmare, **este necesară includerea în termenul „populația” a tuturor categoriilor de potențiali participanți la consultările publice sau menționarea lor expres în normă** (în special, că de aceasta depinde și calcularea „proporției minime de participanți”. | **Se acceptă** |
| Ministerul Muncii și Protecției Socialenr. 19/1344 din 17.03.2025 | 55. | **La denumirea proiectului** „Regulamentul privind consultarea populației în procesul elaborării și aprobării documentației de amenajare a teritoriului și de urbanism” după cuvântul „privind” se adaugă textul „informarea și”. | **Se acceptă** |
|  | 56. | La nivel general, recomandăm a racorda proiectul examinat la Regulamentul cu privire la procedurile de consultare publică cu societatea civilă în procesul decizional, aprobat prin Hotărârea Guvernului nr. 967/2016, care la pct. 23 prevede că modalităţile de consultare publică sînt selectate de fiecare autoritate publică în parte, fiind utilizate separat sau cumulativ, după cum urmează: 1) solicitarea opiniilor societăţii civile, experţilor, asociaţiilor profesionale, mediului academic; 2) instituirea grupurilor de lucru permanente – platforme consultative în cadrul autorității administrației publice centrale; 21) instituirea grupurilor de lucru ad-hoc; 3) organizarea dezbaterilor publice; 4) desfăşurarea audierilor publice; 5) realizarea sondajelor publice; 6) alte modalităţi de consultare publică.Totodată, recomandăm selectarea modalității de consultație în funcție de părțile interesate: 1) afectate de deciziile ce urmează a fi adoptate; 2) care pot avea influență asupra deciziilor ce urmează a fi adoptate; 3) care dețin informație la subiectul abordat de deciziile ce urmează a fi adoptate; 4) care au un interes legitim asupra subiectului abordat de deciziile ce urmează a fi adoptate. | **Nu se acceptă**Etapele de consultare publică sunt prevăzute în art. 95 din Codul urbanismului și construcțiilor nr. 434/2023, care constituie temei pentru elaborarea documentației vizate și care nu pot fi neglijate. |
|  | 57. | La Capitolul I Dispoziții generale se vor opera următoarele modificări: - La pct. 1: a) după textul „Regulamentul privind” se adaugă textul „informarea și”; b) după cuvântul „desfășurarea” se adaugă textul „informării și”. c) după textul „de elaborare” se adaugă textul „modificare”. | **Se acceptă** |
|  | 58. | După pct. 3 se adaugă un punct nou cu următorul conținut: „Informarea și consultarea publicului se efectuează în toate fazele proceselor de elaborare, modificare și aprobare a documentației de amenajare a teritoriului și de urbanism”.  | **Se acceptă** |
|  | 59. | Recomandăm reformularea pct. 4.2 în actuala redacție cu următorul conținut: „consultări publice prin utilizarea studiilor sociologice în procesul elaborării și aprobării documentației de amenajare a teritoriului și de urbanism”. | **Se acceptă** |
|  | 60. | La fel, propunem ca la subpct. 20.6 al pct. 20, după cuvântul „reprezintă” se include textul „interesele femeilor”, iar după cuvântul „vulnerabile” se adaugă textul „persoane cu dizabilități și persoane cu mobilitate redusă”. | **Se acceptă** |
|  | 61. | Denumirea Capitolului III se expune în noua redacție după cum urmează: „Consultări publice prin utilizarea studiilor sociologice”.  | **Se acceptă** |
|  | 62. | La pct. 25, subpct. 25.1. după cuvântul „vârstă” se adaugă cuvântul „dizabilitate”.  | **Se acceptă** |
|  | 63. | La pct. 27 textul „a intereselor populației” se substituie cu textul „inclusiv a necesităților persoanelor cu dizabilități și persoanelor cu mobilitate redusă”.În acest sens, reiterăm importanța respectării principiului accesibilității prin adaptarea rezonabilă a infrastructurii conform necesităților persoanelor cu dizabilități și persoanelor cu mobilitate redusă. | **Se acceptă** |
|  | 64. | De asemenea, propunem excluderea pct.29 și pct.30 din capitolul III. În acest sens, menționăm că studiile sociologice sunt esențiale pentru a asigura soluții viabile și sustenabile care răspund nevoilor reale ale comunității. În baza acestora, proiectele pot include soluții de zonare, infrastructură de transport, spații publice și locuințe adaptate tipologiilor sociale identificate.Sociologia în atingerea scopului nu folosește neapărat studii cantitative pe eșantioane mari, așa cum se propune în pct. 29 din proiectul examinat, ci diverse metode de cercetare. În conformitate cu formularea din pct. 29 și pct. 30 din proiect, din cauza unui buget auster, uneori, poate fi exclusă această formă de consultare. | **Se acceptă**Norma a fost reformulată conform avizului CALM |
| Biroul Național de Statistică nr. 09-05/4din 18.03.2025 | 65. | Comunică lipsa obiecțiilor și propunerilor. | **Se ia act** |
| Ministerul Dezvoltării Economice și Digitalizăriinr. 03-883 din 19.03.2025 | 66. | Comunică lipsa obiecțiilor și propunerilor. | **Se ia act** |
| Ministerul Finanțelornr. 07/5-03/133/408 din 21.03.2025 | 67. | Menționăm că, potrivit art.3 alin.(4) din Legea cu privire la actele normative nr.100/2017, actul normativ trebuie să se integreze organic în cadrul normativ în vigoare, scop în care proiectul actului normativ întocmit în temeiul unui act normativ de nivel superior nu poate depăși limitele competenței instituite prin actul de nivel superior și nici nu poate contraveni scopului, principiilor și dispozițiilor acestuia. În acest sens, punctul 4 din proiectul Regulamentului urmează a fi ajustat în conformitate cu prevederile art. 92 al Codului Urbanismului și Construcțiilor nr.434/2023, ori, după caz, se vor modifica prevederile actului de nivel superior. Prin urmare, pe marginea acestei propuneri se solicită opinia Ministerului Justiției. | **Se acceptă**Se va supune expertizei juridice |
|  | 68. | Potrivit 4.2 din Nota de fundamentare se menționează că, proiectul nu va necesita cheltuieli financiare suplimentare din bugetul de stat. Totodată, autorul menționează că, cheltuielile necesare pentru organizarea consultărilor publice vor fi prevăzute în bugetul autorităților responsabile de elaborarea și aprobarea documentației respective la planificarea bugetară în funcție de acțiunile care urmează a fi realizate.Prin urmare, reieșind din prevederile Anexei nr.1 la Legea nr.100/2017 cu privire la actele normative, în compartimentul 4.2 din Nota de fundamentare urmează a fi descris impactul financiar asupra bugetului de stat, cu indicarea costurilor necesare, însoțite de calcule argumentate divizate pe ani, precum și sursa de finanțare a cheltuielilor respective. În contextul celor menționate, proiectul se propune a fi definitivat prin prisma celor enunțate. | **Precizare**Cheltuielile de finanțare pentru organizarea consultărilor publice sunt incluse în costul elaborării documentației respective. Costul pentru finanțarea lucrărilor se stabilesc în tema-program , elaborată de proiectant și aprobată de beneficiar, conform documentul normativ în construcție NCM B.01.02:2016 „Instrucțiuni privind conținutul, principiile metodologice de elaborare, avizare și aprobare a documentației de urbanism și amenajare a teritoriului” |
| Ministerul Mediuluinr. 13-05/830din 24.03.2025 | 69. | La pct. 4.5 din Nota de fundamentare la proiectul hotărârii de Guvern pentru aprobarea Regulamentului privind consultarea populației în procesul elaborării și aprobării documentației de amenajare a teritoriului și de urbanism, la enunțul că „Proiectul nu are impact asupra mediului.” avem opinie contrară. Din considerentele că, în lipsa unui cadru procedural pentru organizarea și desfășurarea consultării publice pe problemele de amenajare a teritoriului și de urbanism, care să reglementeze procedura consultării populației interesate/afectate, a priori inițierii elaborării și aprobării documentației de amenajare a teritoriului și de urbanism, consultarea populației poate fi percepută de inițiatori ca o formalitate sau desfășurată aleatoriu, cu preluarea opiniilor de la participanți irelevanți în raport cu zona analizată, pot fi luate deciziile care să se materializeze cu impact asupra factorilor de mediu, care pot avea efecte ulterioare asupra condițiilor de trai și nemulțumirea publicului afectat. | **Se acceptă**Nota a fost completată |
| Ministerul Agriculturii și Industriei Alimentarenr. 21-03/855 din 25.03.2025 | 70. | Comunică lipsa obiecțiilor și propunerilor. | **Se ia act** |
| Primăria municipiului Chișinău nr. 2-01/1-283 din 26.03.2025 | 71. | La pct. 19 (Înștiințarea populației trebuie realizată cu cel puțin 30 de zile înainte de desfășurarea ședințelor publice, astfel încât cetățenii să aibă timp suficient pentru a se informa și a formula opinii): termenul de 30 de zile se propune de substituit la 15.În acest sens menționăm că prevederile similare relevante din Regulamentul cu privire la procedurile de consultare publică cu societatea civilă în procesul decizional, aprobat prin hotărârea de Guvern nr. 967/2016: ,, 19. După inițierea procesului de elaborare a deciziei, autoritatea publică va plasa, în termen de cel mult 15 zile lucrătoare, anunțul respectiv, conform pct. 5 din prezentul Regulament. 20. Anunțul privind organizarea consultărilor publice și materialele aferente sunt făcute publice cu cel puțin 15 zile lucrătoare înainte de definitivarea proiectului de decizie. 26. Termenul de prezentare a recomandărilor asupra proiectelor de decizii va constitui cel puțin 10 zile lucrătoare de la data mediatizării anunțului referitor la inițierea elaborării deciziei sau de la data mediatizării anunțului privind organizarea consultărilor publice. La solicitarea părților interesate, autoritatea publică poate prelungi termenul de prezentare a recomandărilor". | **Se acceptă** |
|  | 72. | La pct. 29 (Consultările populației în cadrul studiilor sociologice urbane se consideră valide și reprezentative pentru întreaga populație din zona analizată, cu condiția că, pentru fiecare etapă de consultare s-a atins proporția minimă de participanți conform tabelului. Pentru calculul cotei minime, se vor include exclusiv persoanele care fac parte din populația zonei analizate): propunem reformularea normei, astfel încât ,,proporția minimă de participanți" să fie cu titlu de recomandare (de regulă), pe motiv că nicio autoritate publică nu poate obliga populația să fie activă și să participe la consultările publice, respectiv, nu poate garanta o anume exteriorizare a manifestării de voință a cetățenilor, inclusiv de a răspunde prompt întrebărilor sondajelor etc. Prin urmare, o asemenea condiție de validitate legată de ,,proporția minimă de participanți" va constitui un real blocaj sistemic, iar asigurarea ,„proporției minime" va impune costuri și eforturi nejustificate, care vor trebui suportate de la bugetele publice locale (reiterăm - și cu presiuni considerabil asupra capacităților administrative). | **Se acceptă** |
|  | 73. | Referitor la termenul „populația” menționăm, că părți interesate pot fi nu doar populația în sensul de locuitori ai zonei analizate, ci și proprietarii de bunuri imobile din această zonă și comercianții care își desfășoară aici activitatea. Prin urmare, este necesară includerea în termenul „populația” a tuturor categoriilor de potențiali participanți la consultările publice sau menționarea lor expres în normă (în special, că de aceasta depinde și calcularea „proporției minime de participanți”. | **Se acceptă** |
| Centrul Național pentru Protecția Datelor cu Caracter Personalnr. 04-01/985/910 din 27.03.2025 | 74. | Inițial, se va remarca faptul că, analizând conținutul proiectului, s-a reținut că în cadrul procedurii de consultare a populației în procesul elaborării și aprobării documentației de amenajare a teritoriului și de urbanism se vor prelucra/colecta date cu caracter personal, ordine în care se va sublinia că, actul normativ urmează să integreze cel puțin: tipurile de date cu caracter personal care fac obiectul prelucrării, persoanele vizate, entitățile cărora pot fi divulgate aceste date și în ce scopuri, perioada de stocare a datelor, cu ulterioara distrugere a acestora.Totodată, se propune a completa pct. 31 cu un subpunct nou, potrivit căruia grupul de lucru va asigura elaborarea unui document în care se vor descrie procedurile și operațiunile de prelucrare a datelor cu caracter personal, inclusiv măsurile de asigurare a securității datelor prelucrate. | **Se acceptă**Norma a fost completată cu subpct. 32.2 |
|  | 75. | Cu referire la obținerea consimțământului pentru prelucrarea datelor cu caracter personal a persoanelor vizate în cadrul consultării populației, se va nota că în conformitate cu noțiunile definite la art. 3 din Legea nr. 133/2011, consimțământul subiectului de date cu caracter personal reprezintă manifestare de voință liberă, specifică, informată și lipsită de ambiguitate a subiectului de date prin care acesta acceptă, printr-o declarație sau printr-o acțiune fără echivoc, ca datele cu caracter personal care îl privesc să fie prelucrate.Totodată, potrivit art. 5 din Legea nr. 133/2011, consimțământul subiectului de date nu este unicul temei legal pentru prelucrarea datelor cu caracter personal. Astfel, conform alin. (5) al aceluiași articol, consimțimântul nu este necesar în cazurile în care prelucrarea datelor cu caracter personal este necesară pentru: a) executarea unui contract la care subiectul datelor cu caracter personal este parte sau pentru luarea unor măsuri înaintea încheierii contractului, la cererea acestuia; b) îndeplinirea unei obligații care îi revine operatorului conform legii; c) protejarea vieții, integrității fizice sau a sănătății subiectului datelor cu caracter personal; d) executarea sarcinilor de interes public sau care rezultă din exercitarea prerogativelor de autoritate publică cu care este învestit operatorul sau terțul căruia îi sînt dezvăluite datele cu caracter personal;e) realizarea unui interes legitim al operatorului sau al terțului căruia îi sînt dezvăluite datele cu caracter personal, cu condiția ca acest interes să nu prejudicieze interesele sau drepturile şi libertățile fundamentale ale subiectului datelor cu caracter personal; f) scopuri statistice, de cercetare istorică sau științifică, cu condiția ca datele cu caracter personal să rămână anonime pe toată durata prelucrării; g) schimbul de date în condițiile legislației în vigoare cu privire la schimbul de date și interoperabilitate.Analizând prevederile art. 5 din Legea nr. 133/2011, raportat la scopul în care se propune a colecta date cu caracter personal, nu poate fi reținută necesitatea obținerii consimțământului la prelucrarea datelor cu caracter personal, în condițiile în care prelucrarea datelor se va efectua având la bază un act normativ - Regulamentul privind consultarea populației în procesul elaborării și aprobării documentației de amenajare a teritoriului și de urbanism, operațiunile de prelucrare a datelor încadrându-se în una din situațiile prevăzute la art. 5 alin. (5), lit. b) și e) din legea prenotată. Astfel, consimțământul se va solicita doar în cazul în care prelucrarea datelor cu caracter personal nu se încadrează în una din situațiile prevăzute la alin. (5) art. 5 din Legea nr. 133/2011.Astfel, consimțământul se va solicita doar în cazul în care prelucrarea datelor cu caracter personal nu se încadrează în una din situațiile prevăzute la alin. (5) art. 5 din Legea nr. 133/2011. În cazul în care prelucrarea se bazează pe consimțământul persoanei vizate, operatorul trebuie să fie în măsură să demonstreze faptul că persoana vizată și-a dat consimțământul pentru operațiunea de prelucrare. În special, în contextul unei declarații scrise cu privire la un alt aspect, garanțiile trebuie să asigure că persoana vizată este conștientă de faptul că și-a dat consimțământul și în ce măsură a făcut acest lucru. Declarație de consimțământ trebuie formulată în prealabil de către operator, într-o formă inteligibilă și ușor accesibilă, utilizând un limbaj clar și simplu, iar această declarație nu trebuie să conțină clauze abuzive. Pentru ca acordarea consimțământului să fie în cunoștință de cauză, persoana vizată trebuie să fie la curent cel puțin cu identitatea operatorului și cu scopurile prelucrării pentru care sunt destinate datele cu caracter personal. Consimțământul nu trebuie considerat ca fiind acordat în mod liber dacă persoana vizată nu dispune cu adevărat de libertatea de alegere sau nu este în măsură să refuze sau să își retragă consimțământul fără a fi prejudiciată. Pentru a garanta faptul că a fost acordat în mod liber, consimțământul nu trebuie să constituie un temei juridic valabil pentru prelucrarea datelor cu caracter personal în cazul particular în care există un dezechilibru evident între persoana vizată și operator, în special în cazul în care operatorul este o autoritate publică, iar acest lucru face improbabilă acordarea consimțământului în mod liber în toate circumstanțele aferente respectivei situații particulare. În context, se va remarca că, consimțământul nu este cel mai adecvat temei legal pentru prelucrarea datelor cu caracter personal, or, în corespundere cu alin. (2) din art. 5 al Legii nr. 133/2011, acesta poate fi retras în orice moment de către subiectul de date și nu poate servi drept unicul temei legal pentru prelucrarea datelor cu caracter personal în vederea aplicării prevederilor proiectului Regulamentului. | **Se acceptă**Se va exclude norma cu consimțământul |
| **Expertizare** |
| Centrul Național Anticorupțienr. 06/2/6362din 15.04.2025 | 76. | Proiectul este elaborat în temeiul art. 32 și 94 din Codul urbanismului și construcțiilor.Proiectul hotărârii de Guvern are drept scop aprobarea Regulamentului privind informarea și consultarea publică în procesul elaborării și aprobării documentației de amenajare a teritoriului și de urbanism.Proiectul Regulamentului stabilește cadrul procedural pentru organizarea și desfășurarea informării și consultării publice în procesul de elaborare, modificare și aprobare a documentației de amenajare a teritoriului și de urbanism, în conformitate cu principiile transparenței, nediscriminării și incluziunii sociale, promovând o planificare urbană participativă.La fel, în notă sunt descrise informații detaliate cu privire la impactul financiar și argumentarea costurilor estimative.În final, menționăm că în redacția propusă, proiectul nu conține factori și riscuri de corupție. | **Se ia act** |
| Ministerul Justițieinr. 04/2-3845din 17.04.2025 | 77. |  La pct. 4, 11 și 22, pentru rigoare redacțională, în locul cuvântului „publicului” se va utiliza cuvântul „populației”, pornind de la prevederile art. 94 alin. (1) din Codul urbanismului și construcțiilor nr. 434/2023. | **Se acceptă** |
|  | 78. |  Redacția pct. 5 urmează a fi corelată cu art. 92 din Codul urbanismului și construcțiilor nr. 434/2023, în ceea ce vizează tipurile de consultări publice. | **Se acceptă**pct. 5 este expus reieșind din prevederile art. 92 din Cod nr. 434/2023, cu detalierea unor aspecte ale procedurilor |
|  | 79. |  La sbp. 5.3, cuvintele „amenajare a teritoriului și urbanism” se vor substitui cu cuvintele „amenajare a teritoriului și de urbanism”, potrivit cu terminologia utilizată în Codul urbanismului și construcțiilor nr. 434/2023. | **Se acceptă** |
|  | 80. |  La pct. 7 se va ține cont că, într-o enumerare de referințe, denumirea elementului structural nu se repetă. | **Se acceptă** |
|  | 81. | La pct. 8 semnalăm lipsa de precizie a normei în ceea ce privește plasarea informației, întrucât sintagma „cu informarea acesteia” este utilizată greșit în contextul dat. | **Se acceptă** |
|  | 82. | La pct. 9 considerăm oportun de a include prevederi ce vizează numărul de membri ai grupului de lucru menționat. | **Se acceptă** |
|  | 83. | La pct. 10, sunt inutile și urmează a fi excluse cuvintele „prevăzute de prezentul Regulament”, iar sintagma „limba de stat” se va substitui cu sintagma „limba română”. | **Se acceptă** |
|  | 84. | La pct. 12, expresia „în dependență de” se propune a fi substituită cu cuvintele „în funcție de”, conform rigorilor limbii literare. | **Se acceptă** |
|  | 85. | La pct. 16: la sbp. 16.3, pentru o exprimare adecvată în context, cuvintele „asociațiilor din condominiu” se vor substitui cu sintagma „asociațiilor de proprietari din condominiu”, potrivit terminologiei utilizate în Legea nr. 187/2022 cu privire la condominiu (observația este valabilă inclusiv pentru sbp. 20.5); | **Se acceptă** |
|  | 86. | la sbp. 16.4, nu este clară intenția autorului cu privire la realizarea informării doar prin intermediul mass-media, în cazul documentației de amenajare a teritoriului și a planurilor urbanistice generale pentru municipiile și pentru orașele în care își are sediul consiliul raional. | **Se acceptă** |
|  | 87. | La pct. 17, se va revedea sintagma „populației direct afectate”, întrucât este utilizată greșit în context. | **Se acceptă** |
|  | 88. | La pct. 20: la sbp. 20.4, precum și la pct. 27, atragem atenția că sunt expuse eronat sintagmele „organizațiilor non-guvernamentale” și „organizațiilor neguvernamentale”, prin urmare, acestea se vor substitui cu noțiunea de „organizații necomerciale”, în conformitate cu art. 296 din Codul civil și Legea nr. 86/2020 cu privire la organizațiile necomerciale; | **Se acceptă** |
|  | 89. | la sbp. 20.6, semnalăm că nu este rațional de a enumera grupurile respective, deoarece există riscul de a omite unele entități în această listă. În context, propunem utilizarea unei prevederi generice, de exemplu, reprezentanți ai organizațiilor necomerciale cu activități în domeniul protecției sociale, apărarea drepturilor omului ș.a. | **Se acceptă** |
|  | 90. | La pct. 24, pentru corectitudinea informației juridice, textul „un număr semnificativ de 30%” se va substitui cu textul „1/3”. | **Se acceptă** |
|  | 91. | La pct. 25: la sbp. 25.2, cuvântul „identificării” se va substitui cu cuvântul „identificarea”; | **Se acceptă** |
|  | 92. | la sbp. 25.5, cuvântul „urbană” se va substitui cu cuvântul „urbane”. | **Se acceptă** |
|  | 93. | Redacția pct. 27 urmează a fi revizuită, întrucât nu este corectă nici din punct de vedere gramatical și nici din punct de vedere juridic, totodată, incluzând un șir de sintagme cu caracter imprecis, precum: „Autoritatea administrației publice abilitate cu aprobarea documentației respective”, „reprezentanți suplimentari din partea comunității”, „care dețin specialiști competenți în domeniu”. | **Se acceptă** |
|  | 94. | Cu referire la cuprinsul pct. 29, semnalăm că, potrivit art. 4 din Legea nr. 100/2017 cu privire la actele normative, actul normativ reprezintă un act juridic adoptat, aprobat sau emis de o autoritate publică, care are caracter public, obligatoriu, general şi impersonal și care stabileşte, modifică ori abrogă norme juridice care reglementează naşterea, modificarea sau stingerea raporturilor juridice şi care sunt aplicabile unui număr nedeterminat de situaţii identice. În context, se va revizui și evita expunerea respectivei norme cu caracter de recomandare. | **Se acceptă** |
|  | 95. | Se va rectifica numerotarea capitolului V, care urmează după capitolul III. Astfel, acesta va deveni capitolul IV. | **Se acceptă** |
|  | 96. | La pct. 31: cuvintele „a procesului” se vor exclude ca fiind excedente; | **Se acceptă** |
|  | 97. | la sbp. 31.2 se va indica denumirea Legii nr. 133/2011 - privind protecția datelor cu caracter personal. | **Se acceptă** |
|  | 98. | Conținutul proiectului urmează a fi definitivat conform prevederilor art. 54 din Legea nr. 100/2017, potrivit căruia, textul punctelor trebuie să aibă un caracter dispozitiv, să prezinte norma instituită fără explicații sau justificări, iar verbele utilizate în text se vor expune la timpul prezent, forma afirmativă, pentru a se accentua caracterul imperativ al dispoziției respective. | **Se acceptă** |
| Centrul Național pentru Protecția Datelor cu Caracter Personalnr. 04-01/1555/1247 din 18.04.2025 | 99. |  În nota de fundamentare, la capitolul 4.4.1 - „Impactul asupra datelor cu caracter personal”, considerăm oportun de a fi exclusă sintagma „regulamentul prevede la pct. 13 obținerea consimțământului”, or, potrivit proiectului, precum și celor consemnate în tabelul de sinteză, s-a exclus norma referitoare la acest aspect, urmând a fi prelucrate datele cu caracter personal în baza Regulamentului vizat. | **Se acceptă** |
|  | 100. |  Totodată, accentuăm că, din considerentul că grupul de lucru vizat va prelucra/colecta date cu caracter personal, se reține necesitatea integrării/reglementării în cadrul regulamentului vizat a prevederilor clare/complete cu referire la tipurile de date cu caracter personal care fac obiectul prelucrării, operațiunile de prelucrare a datelor cu caracter personal, persoanele vizate, entitățile cărora pot fi divulgate aceste date și în ce scopuri, perioada de stocare a datelor, cu ulterioara distrugere a acestora, măsurile de asigurare a securității datelor prelucrate, pentru a asigura legalitatea și transparența proceselor de prelucrare în acest sens (prin publicarea Regulamentului în Monitorul Oficial), propuneri care au fost menționate și în avizul nr. 04-14/985/910 din 27.03.2025, dar care nu au fost luate în calcul, în totalitate, la definitivarea proiectului. | **Se acceptă**pct. 9 a fost completat  |
| Primăria municipiului Chișinău nr. 2-01/1-443 din 18.04.2025 | 101. | Comunică lipsa obiecțiilor și propunerilor. | **Se ia act** |

**Secretar general Angela ȚURCANU**